
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ОБЩИНСКИ СЪВЕТ
ГР.БУРГАС

ДОКЛАДНА ЗАПИСКА
ОТ ДИМИТЪР НИКОЛОВ - КМЕТ НА ОБЩИНА БУРГАС

ОТНОСНО: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас
УВАЖАЕМИ ОБЩИНСКИ СЪВЕТНИЦИ,
Всяко едно национално, регионално и международно събитие е различно само по себе си и изисква различни по стойност разходи и съответно реализира различни по стойност приходи. В тази връзка, предлагаме в Приложение № 5, Раздел VII - Професионален фолклорен ансамбъл „Странджа“ от тарифата на цени на услуги и права по чл. 6 ал. 2 от ЗМДТ, свързани с образование, култура и младежки дейности, предоставени от Община Бургас, да се добавят нови цени на билети за възрастни, съответстващи на предлаганата услуга.

Към съществуващите цени на билети за възрастни, следва да бъдат добавени нови такива, както следва: 20.00, 30.00, 40.00 и 50.00 лева. Предлаганият диапазон от цени на билети се формира въз основа на следните критерии: 
· вложените средства за реализиране;

· иновативност и атрактивност;

· мащабност и локация.

Предлага се промяна в цената за „участие на изпълнител“ от 30,00 лв. на 35,00 лв. с вкл. ДДС. Целта е да се постигне съответствие с участието на по-голям брой лица и свързаните с това разходи, направени за организирането и реализацията на програмата.

Целта е с дейността си да се предоставят по – благоприятни условия при ползване на описаните услуги от ПФА „Странджа“.

Предвидените изменения и допълнения в Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас не предполага преки финансови средства, необходими за прилагане на новата уредба. Предложените изменения и допълнения не целят възстановяване на пълните разходи на звеното по предоставяне на услугата. Същото ще създаде условия за повишаване на тяхното качество.

Очакванията от настоящите изменения и допълнения в Наредбата за определянето и администрирането на местните такси и цени на услуги на територията на Община Бургас, са пряко свързани с увеличаване на финансовите постъпления за общината, както и развиване и насърчаване на културните дейности. 
Регионална библиотека „П. К. Яворов” гр. Бургас е една от водещите библиотечни институции с ключови функции и отговорности, подпомагащи човешкото развитие и напредък, а именно: образователни, информационни, социални и културни. Тя успешно съчетава ролята си на депозиториум на българската  книжнина, с мисията на основен двигател в търсенето и прилагането на новостите в информационното общество. Именно към тези нови услуги, които се предлагат в регионалните библиотеки  се отнасят и възмездните/ платени специализирани библиотечни услуги. Според Закона за обществените библиотеки, освен основните услуги, които се предоставят безвъзмездно на бургаската общественост, има и специализирани такива, а именно: предоставяне на писмена библиографска информация; предоставяне на ретроспективни библиографски издирвания; доставка на библиотечни документи от страната и чужбина; достъп до външни мрежови ресурси и бази данни; копиране на библиотечни документи; публикуване на издания.
Съгласно разпоредбата на чл. 52, ал. 2 от Закона за обществените библиотеки, специализираните библиотечни услуги се предоставят възмездно.

Съгласно разпоредбата на чл. 52, ал. 3 от Закона за обществените библиотеки, размерът на таксите за предоставяне на специализирани библиотечни услуги по ал. 1, т. 1 - 5 от същия член, се определя с тарифа на Министерския съвет, съответно с акт на общинския съвет, като постъпленията остават в съответната обществена библиотека.
През 2019 г. таксите за специализираните библиотечни услуги са отменени с Решение № 248/15.02.2019 г., постановено по адм. дело №3204/2018 г. по описа на Административен съд Бургас, с мотив, че това, според Закона за обществените библиотеки, са такси, а не цени на услуги.

Поради тази причина предлагаме в Приложение № 3 от Наредбата за определянето и администрирането на местните такси и цени на услуги на територията на Община Бургас да се създаде нов Раздел VII, в който да бъдат включени такси, относно предоставяните услуги от Регионална библиотека „П. К. Яворов”.
При формирането на таксите на описаните услуги, е необходимо, за да се уточни, че Библиотеката предоставя писмено библиографски и фактографски справки, писмено предоставя информация, издирена от външни мрежови ресурси и платени бази от данни,  както и разгледани информационни източници. 
На следващо място, определени услуги по ЗОБ, са копиране, сканиране, прехвърляне на запис върху определени информационни носители. Мотивацията за ценообразуването на този вид специализирани библиотечни услуги, свързана с конвертирането на информация от аналогов в цифров формат, изисква специален софтуер и отделен компютър. Архивните материали и произведенията на културата, създадени до края на ХIX век са със статут не само на ретроспективни издания, но и със статут на национално културно наследство, което оскъпява и тяхното предоставяне на бургаската общественост – 3 лв./ стр.
Не на последно място е и 3D принтирането, чийто консумативи са доста високи, а и поддържането в изправност на самият принтер също изисква своите допълнителни разноски, поради това таксата за неговото ползване е 0,37 лв./ грам.
Включването на специализираните услуги, е предназначено да задоволи нуждите за научна и изследователска дейност на ползващите ги граждани. Услугите се изразяват в предоставяне на възможност за организиране на изложения с рекламна и изложбена цел, за събития с дългосрочно ползване, както и предоставяне възможност за ползване на външни площи за развлекателни и за спортни прояви с временен характер. По този начин ще се постига и по-добро обслужване на клиентите. 

При формирането на цените на описаните услуги, е необходимо за да се уточни, че Библиотеката предоставя писмено библиографски и фактографски справки, писмено предоставя информация, издирена по Интернет,  писмена краеведска информация. 
Преглеждането на Държавен вестник преди 1965 година представлява предоставяне на ретроспективни библиографски издирвания  и спада към специализираните услуги по Закона за обществените библиотеки, за които услуги се дължи такса.

На следващо място, определени услуги, които не са нито основни, нито специализирани по ЗОБ, като например 3D печат, прехвърляне на информация от грамофонни плочи, аудио и видео касети и др., са услуги, които са заложени в чл. 6, ал. 2 от ЗМДТ общинският съвет определя цена за тези услуги. 
С всичко това се цели да се реализират не само финансови постъпления, но и да се предостави на бургаската общественост, необходимият достъп до информация и библиотечен ресурс, който понастоящем е недостъпен, поради ограничаването на предоставяните от Библиотеката специализирани услуги.

Чрез актуализирането и предоставянето на новите услуги се цели да се възстановят съществуващите по Закон, предоставяни услуги на бургаската общественост.
Предвидените изменения и допълнения в Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас не предполага преки финансови средства, необходими за прилагане на новата уредба. 
С приемането на настоящия проект на Наредбата се очаква наличие на ясни правила за предоставяне на специализираните библиотечни услуги на територията на РБ „П. К. Яворов”, за които се изисква не само висок професионален опит, но и изразходване на значително количество консумативи, заложени в съответните услуги.

Очакванията от настоящите изменения и допълнения в Наредбата за определянето и администрирането на местните такси и цени на услуги на територията на Община Бургас, са пряко свързани с увеличаване на финансовите постъпления, както и обогатяване на фонда, реализиране на мероприятия, срещи с автори, киновечери, курсове, насърчаване на четенето и всякакъв друг вид дейност, ориентирана към бургаската общественост.

Предлаганият проект на Наредбата за определяне и администриране на местните такси и цени на услуги на територията на Община Бургас,  е с правно основание чл. 21, ал. 1, т. 7 и ал. 2 от Закона за местното самоуправление и местната администрация. 

Проектът е съобразен с европейското законодателство - Регламент (ЕО) №1082/2006 г. на Европейския парламент, Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство.

В съответствие с разпоредбата на чл. 26, ал. 4 от Закона за нормативните актове, предложеният проект на Наредбата за определянето и администрирането на местните такси и цени на услуги на територията на Община Бургас, е публикуван на интернет-страниците на Община Бургас и на портала за обществени консултации. 

В предоставения срок не са постъпили предложения и становища по така предложения проект на Наредба. 
Предвид изложеното и на основание чл. 21, ал. 1, т. 7 от Закона за местното самоуправление и местната администрация и чл. 6, ал. 2 и чл. 9 от Закона за местните данъци и такси, предлагам  Общински съвет – Бургас да приеме следното

РЕШЕНИЕ:
Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, както следва: 
§1. В Приложение № 3 на Тарифа на местни такси по чл.6 ал.1 от ЗМДТ, за услуги предоставяни от Община Бургас към Наредбата за определянето и администрирането на местните такси и цени на услуги на територията на Община Бургас се създава нов Раздел VII – Регионална библиотека „П. К. Яворов” със следното съдържание:

	
	Писмени тематични библиографски справки /ползване на първични библиографски източници, Външни мрежови ресурси и Бази данни/:
	
	

	
	· до 5 г. назад във времето
	без ДДС
	20.00 лв

	
	· до 10 г. назад във времето
	без ДДС
	30.00 лв.

	
	· за период по-голям от 10 години (по договаряне, но не по-малко от 40.00 лв.)
	без ДДС
	40.00 лв.

	
	· използване на готова справка
	без ДДС
	3.00 лв.

	
	
	
	

	
	Писмени библиографски и фактографски справки:
	
	

	
	· За прегледан информационен източник на български език
	без ДДС
	1.00 лв.

	
	· За прегледан информационен източник на чужд език
	без ДДС
	1.50 лв.

	
	· Чрез преглеждане Де Визу (De Visu) на Държавен вестник /книговезко тяло/

Забележка: При заявка за писмена справка  се внася депозит - 25 % от стойността на избраната справка, който се приспада при цялостното оценяване на справката.

Срок на изпълнение на заявката - 1 месец.

За бързи услуги /1 седмица/ заплащането се завишава с 25 %.
	без ДДС
	6.00 лв.

/като половината от сумата се заплаща предварително/

	
	
	
	

	
	Ретроспекивни библиографски издирвания до 1965 г. 
	без ДДС
	1. 50 лв. / бр.

	
	
	
	

	
	За достъп до външни мрежови ресурси и бази данни с информационно търсене в локална автоматизирана система, онлайн база данни или база данни върху електронен носител и предоставяне на библиографска/ пълнотекстова справка:


	
	

	
	· за 1 час
	без ДДС
	10.50 лв. 

	
	· за намерено заглавие на български език
	без ДДС
	0. 50 лв.

	
	· за намерено заглавие на чужд език
	без ДДС
	0. 50 лв.

	
	· за една статия с пълен текст
	без ДДС
	3. 00 лв.

	
	
	
	

	
	Копиране на библиотечни документи
	
	

	
	· предоставяне на копия на ръкописи и архивни материали
	
	3.00 лв./ стр.

	
	· предоставяне на копие на произведения на културата, създадени до края на XIX век
	
	3.00 лв./ стр.

	
	
	
	

	
	Копирни услуги:
	
	

	
	· черно-бяло формат А4
	без ДДС
	0.10 лв./ стр.

	
	· черно-бяло формат А3
	без ДДС
	0.16 лв./ стр.

	
	· цветно копие формат А4 
	без ДДС
	1.40 лв./ стр.

	
	· цветно копие формат А3
	без ДДС
	2.80 лв./ стр.

	
	
	
	

	
	Копиране /прехвърляне/ на информация върху:
	
	

	
	·  CD  
	без ДДС
	2.00 лв.

	
	· Запис от видеокасети
	без ДДС
	10.00 лв.

	
	· Запис от грамофонна плоча, аудиокасета, CD, DVD
	без ДДС
	10.00 лв.

	
	
	
	

	

	Компютърни услуги
	
	

	
	· Разпечатка на принтер А4
	без ДДС
	0. 20 лв./ стр.

	
	· Разпечатка на принтер А3
	без ДДС
	0. 30 лв./ стр.

	
	
	
	

	
	Сканиране от библиотечен документ
	
	

	
	· Формат А4
	без ДДС
	0. 20 лв./ стр.

	
	· Формат А3 - А1, 300 dpi, формат jpg, без обработка
	без ДДС
	1.00 лв./ стр.

	
	· Обработка на файл
	без ДДС
	1.00 лв./ стр.

	
	
	
	

	
	Набиране и обработка на текст от библиотечен сътрудник
	без ДДС
	1. 00 лв./ стр.

	
	
	
	

	
	3D принтиране
	без ДДС
	0.37 лв./ грам


§ 2. В Приложение № 5 Тарифа на цени на услуги и права по чл. 6 ал. 2 от ЗМДТ, свързани с образование, култура и младежки дейности, предоставени от Община Бургас, в Раздел VІІ - Професионален фолклорен ансамбъл „Странджа“, в ред „участие на изпълнител с вкл. ДДС числото 30 се заменя с числото 35;

§ 3. В Приложение № 5 Тарифа на цени на услуги и права по чл. 6 ал. 2 от ЗМДТ, свързани с образование, култура и младежки дейности, предоставени от Община Бургас, в Раздел VІІ - Професионален фолклорен ансамбъл „Странджа“ подточката „Входни билети“ се изменя и допълва, като след числото 15,00 се добавят числата: 20, 30, 40 и 50 и разпоредбата придобива следното съдържание:

	Входни билети 
	
	

	· за възрастни
	вкл. ДДС
	8,00

10,00

12,00

15,00

20,00

30,00

40,00

50,00


§4. В Приложение № 5 на Тарифа на цени на услуги и права по чл. 6 ал. 2 от ЗМДТ, свързани с образование, култура и младежки дейности, предоставени от Община Бургас към Наредбата за определянето и администрирането на местните такси и цени на услуги на територията на Община Бургас, Раздел ІХ – Регионална библиотека „П. К. Яворов” се изменя и придобива следния вид:

	
	 Издаване на потребителска/ читателска карта:
	
	

	
	· За 12 месеца
	без ДДС
	5.00 лв.

	
	· деца  до 7 г.
	без ДДС
	безплатно

	
	· деца от 7 до 14 г.
	без ДДС
	1.50 лв.

	
	· ученици, студенти, пенсионери
	без ДДС
	2.00 лв.

	
	За 1 седмица за Читалните на РБ „П. К. Яворов”
	без ДДС
	1.50 лв.

	
	Еднодневна карта за Читалните на РБ „П. К. Яворов” 
	без ДДС
	1.00 лв.

	
	
	
	

	
	Ползване на Зала за мероприятия/ за провеждане на събитие

Забележка: В събота и неделя се заплаща договорената цена, увеличена с 20 на сто.
	вкл. ДДС
	минимум 50.00 лв. / събитие


ДИМИТЪР НИКОЛОВ
КМЕТ НА ОБЩИНА БУРГАС
